તા 13,14 અને 15 બપોર સુધીનો સમય આપના અનુભવથી નોકરી અને વ્યવસાયમાં સારો નિર્ણય લઇ શકશો જે ઘણું લાભકર્તા રહેશે. દરેક વિઘ્ન પાર પાડીને આગળ વધશો. આપને ઈશ્વરમાં આસ્થા વધશે અને તેનાથી તમારું મનોબળ તેમજ આત્મવિશ્વાસ પણ વધશે. આ કારણે તમે કોઈપણ નિર્ણય વધુ સ્પષ્ટ માનસિકતા સાથે લઈ શકશો. તા 15 થી સૂર્ય આપની રાશિથી આઠમાં સ્થાનમાં ભ્રમણ કરતા શત્રુ આપની વિરુદ્ધમાં ષડ્યંત્ર કરી શકે છે. કોઈપણ કામ ધીરજથી કામ લેવું. આ સમયમાં ખાસ કરને બ્લડપ્રેશર, હૃદય સંબંધિત બીમારી, પીઠદર્દ હોય તેમને સ્વાસ્થ્યની વધુ કાળજી લેવી પડશે. દાંપત્યજીવન માટે મધ્યમ રહેશે. સાસરી તરફથી કોઈ અશુભ સમાચાર મળી શકે છે અથવા શ્વસુર પક્ષની કોઈ વ્યક્તિ સાથે બોલાચાલી થઈ શકે છે. તા 16 થી શુક્ર નવમાં સ્થાનમાં ભ્રમણ કરશે. આ સમયમાં અપેક્ષા કરતા વધુ ધન લાભ થશે. લાંબા પ્રવાસનું આયોજન થશે. તા 15 બપોર પછી અને 16,17 દરમિયાન ઘરની બાબતને લઇને ચિંતા રહેશે. બેચેનીભાર્યા દિવસ રહેશે. આપનું કોઈ કાર્ય સમય પર પુરું નહીં થાય. આપની પોતાની વ્યક્તિ શત્રુ બનતી લાગે. તા 18 ,19 દરમિયાન કોર્ટ-કચેરીના કાર્યમાં સફળતા મળશે. સ્વ-પરાક્રમથી સફળતા મેળવશો.